David Shimoni

David ŜIMONI (hebrea: דוד שמעוני) (la 25-an de aŭgusto 1891 – la 10-an de decembro 1956) estis israela poeto, verkisto kaj tradukisto.

En 1906 - 1908 li vivis kaj studis en Kievo, en 1908 - 1909 en Sankt-Peterburgo, pri kiu li dediĉis pluraj poemoj. Ekde 1909 li vivis en Eretz Israelo kaj partoprenis en la protekto de setlejoj. Dum la unua mondmilito li laboris en Rusio, instruante literaturon en la hebrea. Ekde 1920 li vivis en Eretz Israelo, kie li ankaŭ instruis literaturon.

Post pluraj provoj, li forlasis Rusion kaj revenis al Palestino en 1921, kie li skribis pli da poemoj kaj idilioj. En 1925 li ekloĝis en Tel-Avivo kaj instruis la Tanach kaj la hebrean literaturon en la mezlernejo de Herzlija ĝis la fino de sia vivo. Aldone al liaj literaturaj agadoj, li iĝis membro kaj poste prezidanto de la Akademio de la Hebrea Lingvo kaj apartenis al la Israela Amika Rondo de la Hebrea Universitato de Jerusalemo.

Lia poezio reflektas la idealojn de la Dua Alija kaj priskribas la vivon de la socialisma- cionisma Chalutzim en la emerĝanta juda ŝtato. Li apartenis al rondo de hebreaj verkistoj kiuj estis ĉiuj influitaj de Bialik kaj kiuj estis la plej gravaj reprezentantoj de israela literaturo dum pli ol generacio. Dum lia vivo, liaj idilioj estis precipe famaj; La cetero de lia laboro estas karakterizita per la apero de la lirika memo kaj per didaktika stilo por disvastigi ideojn, kiu ankaŭ uzas la rimedon de satiro. En liaj pli postaj verkoj, Shimoni ankaŭ traktas nuntempajn temojn kaj la bezonojn de la homoj.

 Referencoj 

Kategorio:Israelaj literaturkritikistoj
Kategorio:Tradukistoj al la hebrea lingvo
Kategorio:Israelaj verkistoj
Kategorio:Hebrelingvaj verkistoj
Kategorio:Israelaj poetoj